સમાજવાદી પાર્ટીના અધ્યક્ષ અને ઉત્તર પ્રદેશના પૂર્વ મુખ્યપ્રધાન અખિલેશ યાદવે નરેશ અગ્રવાલના નિવેદનની ઝાટકણી કાઢતાં ટ્વિટ કરીને જણાવ્યું હતું કે શ્રીમતી જયા બચ્ચન પર કરવામાં આવેલી અભદ્ર ટિપ્પણી બદલ ભાજપના નરેશ અગ્રવાલના નિવેદનની સખત શબ્દોમાં ટીકા કરીએ છીએ. અા સમગ્ર ફિલ્મજગત સાથે ભારતની પ્રત્યેક મહિલાનું અપમાન છે. ભાજપ જો ખરેખર નારીનું સન્માન કરતો હોય તો તેમણે નરેન્દ્ર અગ્રવાલ વિરુદ્ધ તાત્કાલિક કાર્યવાહી કરવી જોઇએ એટલું જ નહીં, મહિલા આયોગે પણ નરેશ અગ્રવાલ વિરુદ્ધ કાર્યવાહી કરવી જોઇએ.